stanford-oval/wikipedia huggingface dataset:
Ys
הפקה

האלבום כולל עיבודים תזמורתיים של ואן דייק פארקס בארבע מתוך חמש הרצועות. פארקס גם תרם בניגון אקורדיון. שירתה של ניוסום ונגינתה בנבל הוקלטו על ידי סטיב אלביני, והתזמורת הוקלטה על ידי טים בויל. ניוסום ופארקס הפיקו את האלבום, ואת המיקס עשה ג'ים אורורק. תהליך ההקלטה היה לגמרי אנלוגי, על שני מכשירי הקלטה של 24-רצועות. המאסטר נוצר מהמיקס טייפ ב-Abbey Road Studios.
לי סקלאר ניגן בגיטרה בס, ונגן הג'אז גרנט גייסמן בגיטרה חשמלית. דון הפינגטון תרם כלי הקשה, מאט קרטסוניס ניגן במנדולינה ובבנג'ו. ביל קלהאן סיפק קולות רקע בשיר "Only Skin", ובשיר "Emily" שרה קולות אחותה של ניוסם, אמילי, שעל שמה השיר.
האלבום, ובמיוחד האורך של שירים והעיבודים התזמורתיים, היו חלקית בהשראת האלבום של רוי הרפר משנת 1971, Stormcock. בחודש ספטמבר 2007, הרפר ליווה את ניוסם בהופעתה ברויאל אלברט הול, וניגן את Stormcock בשלמותו. ניוסם גם התרשמה מהאלבום של ואן דייק פארקס משנת 1968, Song Cycle, וביקשה ממנו לשתף פעולה באלבום Ys.
בסיבוב ההופעות שלה בסתיו 2007, ניוסם ביצעה את האלבום במלואו, מלווה על ידי 29 נגני תזמורת.
ביקורת

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 85/100
ציוני ביקורות
מקור: ציון
AllMusic: 
Entertainment Weekly: B+
The Guardian: 
The Independent: 
MSN Music: C+
NME: 8/10
Pitchfork: 9.4/10
Rolling Stone: 
Spin: 
Uncut: 
בעקבות השקתו בנובמבר 2006, Ys זכה לשבחי הביקורת. ב-Metacritic, אשר מקצה דירוג מנורמל של 100 חוות הדעת של פרסומי המיינסטרים, האלבום קיבל ציון ממוצע של 85, המציין "שבחים אוניברסליים". כריס דאלן, מבקר פיצ'פורק, קרא ל-Ys אלבום "גדול, משום שניוסם מתעמתת עם הר של רגשות סותרים, ומסננת אותם כדי למצוא כל ניואנס וניואנס". ג'ימי נוולין מ-Slant Magazine קרא לאלבום "מעורר חיבה" ו"יצירת מופת". ". ג'ון מולבי, ב-Uncut, התייחס לסקאלה העצומה של האלבום, באומרו שיש בכך הפוטנציאל ל"התעסקות עצמית" ו"איוולת", אך השמעה אחת של האלבום "מפיגה את כל הספקות" וש"אין באלבום רגע אחד מאולץ". התר פארס תיארה את Ys ב-AllMusic כ"האזנה תובענית, אך גם מתגמלת ומעוררת השראה", ואילו אלכסיס פטרידיס מהגרדיאן סיכמה שהאלבום הוא "קשה למכירה, אולי, אבל ייתכן והוא ההשקעה המוזיקלית הטובה של השנה".
Ys הפך לאלבומה הראשון של ניוסם להגיע למצעדים בארצות הברית, שם למספר 134 בבילבורד 200. האלבום מאוחר יותר היה מועמד לפרס Shortlist Music Prize 2007. נכון למרץ 2010, Ys מכר יותר מ-250,000 עותקים.
הכרה

עד סוף 2006 Ys הופיע בלמעלה מ-50 רשימות סוף-שנה, כאשר הוא מדורג בעשרת העליונים ב-35 מהם, ובכלל זה במקום #1 בדירוג של 25 האלבומים הטובים ביותר של 2006 של Tiny Mix Tapes, וכן ברשימת CHARTbeat של 100 האלבומים של 2006, דירוג #3 ברשימת 50 הטובים של פיצ'פורק, ודירוג #7 ברשימת טיים מגזין של עשרת האלבומים הטובים ביותר של 2006. למרות ביקורת שלילית על האלבום מצד רולינג סטון, במהדורה הגרמנית של המגזין דירגו את Ys בתור האלבום השני הגדול ביותר של השנה. על פי Acclaimedmusic.net האלבום הוא השלישי הטוב ביותר של 2006, ה-27 הטוב ביותר של העשור, וה-271 הגדול ביותר של כל הזמנים. האלבום נכלל גם בספר 1001 Albums You Must Hear Before You Die.
בשנת 2009, האלבום התחיל להופיע ברשימות "אלבומי העשור". Pitchfork מנה את Ysבמקום 83 בין אלבומי שנות ה-2000. כשהוא מכנה את ניוסם "יחידה במינה", Ys הוא אחד משני אלבומים של ניוסם ב-100 הטובים ביותר, כשהשני הוא The Milk-Eyed Mender . מגזין המוזיקה הבריטי Uncut הציב את האלבום במספר 21 מתוך 150 האלבומים "הגדולים ביותר של העשור". הטיימס דירג את האלבום כמספר 26 ברשימת 100 האלבומים של העשור, בעוד הגרדיאן כלל אותו ב"1000 אלבומים לשמוע לפני שאתה מת". המגזין הבריטי Clash מנה את Ys בתור האלבום מספר 13 מתוך "50 האלבומים הגדולים של חיינו". המגזין הגרמני Musikexpress שם את Ys במקום ה-92 מתוך רשימת האלבומים הגדולים ביותר של ארבעת העשורים האחרונים (1969-2009).
הכרה > רשימות סוף שנה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  #1 – Blow Up: האלבומים הטובים ביותר של 2006  #1 – Drowned in Sound: האלבומים הטובים ביותר של 2006  #1 – emusic: האלבומים הטובים ביותר של 2006  #1 – Lost At Sea: האלבומים הטובים ביותר של 2006  #1 – Plattentests: האלבומים הטובים ביותר של 2006  #1 – Rock de Lux: האלבומים הטובים ביותר של 2006  #1 – Sound Generator: האלבומים הטובים ביותר של 2006  #1 – Tiny Mix Tapes: האלבומים האהובים של 2006  #2 – B92 Net Radio: האלבומים הטובים ביותר של 2006  #2 – No Ripcord: האלבומים הטובים ביותר של 2006  #2 – Rockerilla: האלבומים הטובים ביותר של 2006  #2 – Rolling Stone Germany: האלבומים הטובים ביותר של 2006  #3 – Dagsavisen: האלבומים הטובים ביותר של 2006  #3 – Daily California: האלבומים הטובים ביותר של 2006  #3 – Mucchio Selvaggio: האלבומים הטובים ביותר של 2006 |  #3 – Ondarock: האלבומים הטובים ביותר של 2006  #3 – Pitchfork: 50 האלבומים הטובים ביותר של 2006  #3 – Screenagers's האלבומים הטובים ביותר של 2006  #3 – The Wire: אלבומים של 2006  #3 – Rate Your Music: האלבומים הטובים ביותר של 2006  #4 – Dagbladet: האלבומים הטובים ביותר של 2006  #4 – Dusted Magazine: האלבומים האהובים של 2006  #4 – HARP: האלבומים הטובים ביותר של 2006  #4 – Heaven: האלבומים הטובים ביותר של 2006  #4 – Les Choses: האלבומים הטובים ביותר של 2006  #4 – Spex: האלבומים הטובים ביותר של 2006  #4 – Stereogum: 2006 Gummy Awards  #4 – Uncut: Definitive Albums of 2006  #5 – Idolator: 2006 Jackin' Pop Critics Poll  #5 – Prefix Magazine: האלבומים הטובים ביותר של 2006 |  #6 – Spin: 40 האלבומים הטובים ביותר של 2006  #6 – The Village Voice: 2006 Pazz & Jop Critics Poll  #7 – Baltimore City Paper: האלבומים הטובים ביותר של 2006  #7 – BOOMKAT: האלבומים הטובים ביותר של 2006  #7 – Musikexpress: האלבומים הטובים ביותר של 2006  #7 – The Observer: האלבומים הטובים ביותר של 2006  #7 – Time: ‏10 האלבומים הטובים ביותר של 2006  #8 – The Austin Chronicle: 2006 in Albums  #8 – PopMatters: האלבומים הטובים ביותר של 2006  #8 – Treble: האלבומים הטובים ביותר של 2006  #9 – Delusions of Adequacy: ‏10 האלבומים הטובים ביותר של 2006  #9 – Monitor: רשימת האלבומים הטובים ביותר של 2006  #10 – Stylus Magazine: ‏50 האלבומים הטובים של 2006  #12 – Cokemachineglow: האלבומים הטובים ביותר של 2006  #13 – Gaffa: האלבומים הטובים ביותר של 2006 |  #14 – Eye Weekly: האלבומים הטובים ביותר של 2006  #14 – Super 45: האלבומים הטובים ביותר של 2006  #15 – Playlouder: האלבומים הטובים ביותר של 2006  #16 – Hissing: האלבומים הטובים ביותר של 2006  #17 – Popnews: האלבומים הטובים ביותר של 2006  #17 – Refinery29: האלבומים הטובים ביותר של 2006  #20 – Mojo: האלבומים הטובים ביותר של 2006  #23 – Mondo Sonoro: האלבומים הטובים ביותר של 2006  #24 – Sonic: האלבומים הטובים ביותר של 2006  #24 – OOR: האלבומים הטובים ביותר של 2006  #25 – Les Inrockuptibles: האלבומים הטובים ביותר של 2006  ללא דירוג – Allmusic: האלבומים הטובים ביותר של 2006  ללא דירוג – BBC: האלבומים הטובים ביותר של 2006  ללא דירוג – Glide: האלבומים הטובים ביותר של 2006  ללא דירוג – Sentire Ascoltare: האלבומים הטובים ביותר של 2006  מועמד – Shortlist Prize: האלבומים הטובים ביותר של 2006 |  |  |  |  |
הכרה > רשימות סוף העשור

#1 – About.com: ‏100 האלבומים הטובים ביותר של שנות ה-2000
#15 – Rock de Lux: ‏100 האלבומים הטובים
#18 – Tiny Mix Tapes: ‏100 האלבומים האהובים של 2000–2009
#21 – Uncut: ‏150 האלבומים הגדולים של העשור
#26 – הטיימס: 100 האלבומים הטובים ביותר של עשור ה-2000
#32 – Gigwise:‏ 50 האלבומים הגדולים של שנות ה-2000
#83 – פיצ'פורק: 200 האלבומים הטובים של שנות ה-2000
#83 – Playground:‏ 200 האלבומים הטובים ביותר
הכרה > רשימות אחרות

#13 – Clash: ‏50 האלבומים הגדולים של חיינו
#92 – Musikexpress: ‏100 האלבומים הטובים ביותר 1969–2009
141 NPR‏: 150 האלבומים הטובים ביותר מאת נשים
ללא דירוג – 555 אלבומים של הרב בורהיס
אזכור מיוחד – הגרדיאן 1000 אלבומים לשמוע לפני שאתה מת
רשימת השירים

| מס' | שם | משך |
| --- | --- | --- |
| 1. | "Emily"  | 12:07 |
| 2. | "Monkey & Bear"  | 9:29 |
| 3. | "Sawdust & Diamonds"  | 9:54 |
| 4. | "Only Skin"  | 16:53 |
| 5. | "Cosmia"  | 7:15 |
| משך כולל: | משך כולל: | 55:38 |
בהשתתפות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  מוזיקאים ג'ואנה ניוסם - נבל, מנהלת תזמורת, שירה (סולו)  לי סקלאר - גיטרה בס  גרנט גייסמן - גיטרה חשמלית  דון הפינגטון - כלי הקשה  מאט קרטסוניס - מנדולינה, בנג'ו  ואן דייק פארקס - אקורדיון  טרי שוניג - מרימבה, צימבל  אמילי ניוסום - שירה |  הפקה סטיב אלביני - מהנדס קול  טים בויל - מהנדס  טי ג'יי דוהרטי - עוזר מיקס  ריצ'רד גוד - עיצוב  ג'ואנה ניוסם - מפיקה  ג'ים אורורק - מיקס, מהנדס מיקס  ואן דייק פארקס - מפיק, מנצח, עיבודי תזמורת  ג'ון רוזנברג - מנצח  ויליאם ט. סטרומברג - קופירייטינג  בנג'מין א. וירלינג - ציור  ניק וב - מאסטרינג |  |  |  |  |  |  |
במצעדים

| מצעד (2006) | מקום |
| --- | --- |
Flanders: 71
France: 168
Germany: 98
Ireland: 50
Norway: 29
UK: 41
US - Billboard200: 134
BillboardIndependent: 5
הערות שוליים

↑  Ys (liner notes). Joanna Newsom. Drag City. 2006. DC303CD.{{cite AV media notes}}:  תחזוקה - ציטוט: others in cite AV media (notes) (link)
↑  Davis, Erik (23 בדצמבר 2006). "Arthur Magazine Feature on Joanna Newsom". Arthur. {{cite journal}}:  (עזרה)
↑  "Joanna Newsom's 2nd album details". BrooklynVegan. 16 באוגוסט 2006. {{cite web}}:  (עזרה)
↑  Guarino, Mark (בדצמבר 2006). "Joanna Newsom: Strings Attached". Mark-Guarino.com. {{cite web}}:  (עזרה)
↑  Solarski, Matthew (22 באוקטובר 2007). "Photos: Joanna Newsom with Orchestra [Milwaukee, WI; 10/21/07]". Pitchfork. אורכב מ-המקור ב-24 באוקטובר 2007. {{cite web}}:  (עזרה)
↑  "Reviews for Ys by Joanna Newsom". Metacritic.
↑  Greenblatt, Leah (27 בדצמבר 2006). "Ys". Entertainment Weekly. {{cite journal}}:  (עזרה)
↑  Christgau, Robert (בפברואר 2007). "Consumer Guide". MSN Music. {{cite web}}:  (עזרה)
↑  Long, Pat (6 בנובמבר 2006). "Joanna Newsom: Ys". NME. אורכב מ-המקור ב-4 במרץ 2016. {{cite journal}}:  (עזרה)
↑  Dahlen, Chris (13 בנובמבר 2006). "Joanna Newsom: Ys". Pitchfork. {{cite web}}:  (עזרה)
↑  Newlin, Jimmy (16 בנובמבר 2006). "Joanna Newsom: Ys". Slant Magazine. {{cite web}}:  (עזרה)
↑  Martens, Todd (30 באפריל 2007). "Shortlist Music Prize Finalists Announced". Billboard. {{cite web}}:  (עזרה)
↑  Rosen, Jody (7 במרץ 2010). "Joanna Newsom, the Changeling". The New York Times. {{cite news}}:  (עזרה)
↑  "Ys". Acclaimed Music. אורכב מ-המקור ב-2010-06-21. נבדק ב-2018-09-16.
↑  Tiny Mix Tapes Staff. "2006: Tiny Mix Tapes Favorite Albums of 2006".
↑  "Top 100 Albums of 2006". 2006-12-31. אורכב מ-המקור ב-2016-01-19. נבדק ב-2018-09-16.
↑  "Ys".
↑  Schulze, Thomas. "Rolling Stone - Deutsche Ausgabe - Popular Music Best-Of-Lists List - 2002-2006 - hartbeat! die besten, CDs, album, alben, records". Rz-home.de. אורכב מ-המקור ב-2011-10-02. נבדק ב-2018-09-16.
↑  "The Top Albums from 2006". Acclaimed Music. אורכב מ-המקור ב-2011-11-03. נבדק ב-2018-09-16.
↑  "Joanna Newsom". Acclaimed Music. אורכב מ-המקור ב-2011-10-22. נבדק ב-2018-09-16.
↑  Robert Dimery; Michael Lydon (2014). 1001 Albums You Must Hear Before You Die: Revised and Updated Edition. Universe. ISBN 0-7893-2074-6.
↑  "Staff Lists: The Top 200 Albums of the 2000s: 100-51 | Features". Pitchfork. 2009-09-30.
↑  "Staff Lists: The Top 200 Albums of the 2000s: 50-21 | Features". Pitchfork. 2009-10-01.
↑  "The 100 best pop albums of the Noughties". The Times. London. 2009-11-21.
↑  "1000 Albums to Hear Before You Die". The Guardian. London.
↑  "Acclaimed Music Forum". Pub37.bravenet.com.
↑  "Acclaimed Music Forum". Pub37.bravenet.com.
| --- | --- |
בקרת זהויות :  MusicBrainz release group: 34315f68-08a5-3637-8da7-deaad8f45514
קרב פאלז

הקרב בכיס פאלז, שנערך בין 12 ל־21 באוגוסט 1944, היה קרב מכריע במסגרת המערכה בחזית המערבית במלחמת העולם השנייה, שהביא לסיום המערכה על נורמנדי. הקרב נקרא על שם המבלט שנוצר מסביב לעיירה הצרפתית פאלז (Falaise), בו כותרה קבוצת ארמיות B הגרמנית – אשר הורכבה מארמיית הפאנצר החמישית והארמייה השביעית – על ידי כוחות בעלות הברית המערביות. הקרב הסתיים בהשמדת עיקר כוחו של הצבא הגרמני מערבית לנהר סן ואיפשר לבעלות הברית להשלים תוך זמן קצר את שחרור צרפת כולה.
לאחר הצלחת מבצע קוברה (פריצת הכוחות האמריקאים מראש הגשר בנורמנדי), התקדמה הארמייה השלישית בפיקוד גנרל ג'ורג' פטון במהירות לכיוון דרום ודרום־מזרח. פילדמרשל גינתר פון קלוגה, מפקד הכוחות הגרמניים במערב אירופה, הבין שכוחותיו אינם מספיקים להתמודד עם ההתקדמות האמריקאית יחד עם המתקפה הבריטית־קנדית דרומית לקאן, ולכן ביקש מהיטלר אישור לסגת מחצי האי נורמנדי, ולהיערך להגנה על קו נהר סן. אולם האחרון סרב, ובמקום זאת, הורה לו לבצע מתקפת נגד באזור מורטן, במטרה לנתק ולהשמיד את כוחות החלוץ של פטון. המתקפה, אשר בוצעה על ידי ארבע דיוויזיות פאנצר הסתיימה בכישלון, הרבה הודות לשליטה האווירית המוחלטת של בעלות הברית.
מפקד כוחות בעלות הברית בצרפת, גנרל מונטגומרי, שהבחין בהזדמנות שנוצרה לכתר את כוחות הציר בנורמנדיה, הורה ב־8 באוגוסט לכוחות האמריקאים לפנות לכיוון צפון־מזרח במטרה לכתר את שארית כוחות הגרמניים באזור פאלז־שמבואה בשיתוף פעולה עם הכוחות הבריטים־קנדיים, שיתקפו לכיוון דרום־מזרח מאזור קאן. ב־19 באוגוסט נפגשו כוחות בעלות הברית בשמבואה, והיו קרובים מאוד להשלמת כיתור הכוחות הגרמניים. אולם כוחות השריון הגרמניים הצליחו לפרוץ פערים בטבעת הכיתור של בעלות הברית, שעדיין לא הושלמה, ואיפשרו לחלק מהיחידות שנלכדו בכיס פאלז להיחלץ מהכיתור, תוך שהם נוטשים מאחור את מרבית ציודן הכבד.
בערבו של 21 באוגוסט הושלם סופית כיתור הכיס, בו נלכדו 40–50 אלף חיילים גרמנים. על אף שמספר ניכר של חיילים גרמנים הצליחו להימלט מהכיס, ספג הצבא הגרמני אבדות כבדות מאוד בנפש ובציוד צבאי במהלך הלחימה סביב כיס פאלז ובמהלך חיסול הכיס. יומיים לאחר חיסול כיס פאלז שוחררה פריז, וב־30 באוגוסט נסוגו שרידי הצבא הגרמני אל מעבר לנהר סן.
רקע

היעדים הראשוניים של בעלות הברית במסגרת מבצע אוברלורד, כללו את תפיסת נמל שרבור (Cherbourg) וכיבוש האזור המשתרע סביב העיר ההיסטורית קן באגף המזרחי של ראש הגשר בנורמנדי. אולם הניסיון להרחיב את ראש הגשר במהירות נתקל בהתנגדות עיקשת מצד המגינים הגרמניים, שתוגברו על ידי כוחות עתודה, וניצלו היטב את פני הקרקע באזור הבוקאז'. בנוסף לכך פגע מזג האוויר הקשה בתעלה האנגלית בהזרמת האספקה והתגבורות לכוחות בעלות הברית בצרפת. שרבור נפלה לידי הקורפוס ה־7 האמריקאי רק ב־27 ביוני, ואילו כיבוש קאן הושלם סופית רק ב־21 ביולי, לאחר מספר התקפות כושלות של הכוחות הבריטים־קנדים.
גנרל מונטגומרי, מפקד כוחות הקרקע של בעלות הברית בצרפת, רצה למשוך את רוב הכוחות הגרמנים בנורמנדי לגזרה הבריטית־קנדית, כדי להחליש את הכוחות שהגנו על הגזרה האמריקאית בצפון־מערב נורמנדי (חצי האי קוטנטן). ב־25 ביולי, שעה שמרבית כוחות השריון הגרמניים התרכזו באזור קאן, פתח הגנרל עומאר בראדלי, מפקד קבוצת הארמיות ה־12, במבצע קוברה. הארמייה הראשונה הבקיעה את קווי ההגנה החלשים של הגרמנים באזור סן־לו ובתום היום השלישי למבצע התקדמה למרחק 24 קילומטרים במספר אזורים. ב־30 ביולי נכבשה אברנש, בבסיס חצי האי קונטנטן. האגף הגרמני השמאלי התמוטט לחלוטין, ובתוך 24 שעות שטף הקורפוס ה־8 מהארמייה השלישית של פטון את חבל ברטאן כמעט ללא התנגדות.
רקע > מבצע ליטיך

התקדמות האמריקאים הייתה מהירה ביותר, וב־8 באוגוסט נפלה לידיהם לה־מאן. לאחר 'מבצע קוברה' והתקדמות הכוחות הבריטים־קנדים באזור קאן, הצבא הגרמני שנותר בנורמנדי היה במצב כה קשה, עד כי לדברי החוקר הבריטי מקס הייסטינגס "רק מעט לוחמי אס.אס פנאטים עוד האמינו כי ניתן למנוע שם תבוסה". בחזית המזרחית יצאה לדרך מתקפת הקיץ הסובייטית, מבצע בגרטיון, ועימה אבדה התקווה להעביר תגבורות מחזית זו למערב. היטלר סירב להורות לשארית חיילותיו בנורמנדי לסגת, ובמקום זאת פקד על פון קלוגה להנחית התקפת נגד מיידית עם ארמיית הפאנצר החמישית בין מורטיין לאברנש במטרה לפרוץ אל חופו המערבי של חצי האי קוטנטן, לנתק את כוחותיו של פטון בברטאן ולהשמידם.
היטלר דרש מפון קלוגה לתקוף עם שמונה דיוויזיות פאנצר (שריון) מתוך העשר שעמדו לרשותו, אולם בפועל רק ארבע דיוויזיות פאנצר (מתוכן אחת עם סד"כ חסר) השתתפו במתקפה, משום ששאר הדיוויזיות רותקו למגננה. המתקפה, שכונתה "מבצע ליטיך" (שמה הגרמני של העיר לייז'), נפתחה ב־7 באוגוסט חרף תלונות המפקדים הגרמנים כי אין ברשותם משאבים מספקים למתקפה. בעלות הברית שיירטו את דבר המתקפה בעזרת האולטרה היו מוכנות, ואף שהקרבות נמשכו עד 13 באוגוסט, מבצע לוטיך הסתיים בעצם בתוך 24 שעות. כעת, לאחר שמרבית יחידותיו המובחרות של פון קלוגה הושמדו וכל החזית בנורמנדי הייתה על סף קריסה, הצהיר הגנרל בראדלי: "זוהי הזדמנות המגיעה למפקד פעם במאה. אנחנו עומדים לחסל ארמייה שלמה ולהתקדם כל הדרך מכאן ועד לגבול הגרמני".
רקע > מבצע סיכום

כדי לזרז את הקריסה הגרמנית ולסגור את נתיב הנסיגה של הכוחות הנלחמים בבריטים ובאמריקאים מערבה, השטח הגבוה צפונית לעיירה פאלז הפך למטרה של הארמייה הקנדית הראשונה. מפקדה של הארמייה, הגנרל הארי קריראר תכנן יחד עם מפקד הקורפוס הקנדי ה־2 הגנרל גאי סימונדס לפתוח במתקפה אנגלו־קנדית תחת שם הקוד "מבצע סיכום" (Operation Totalize). המתקפה החלה בערבו של 7 באוגוסט, לאחר הפצצות אוויריות של חיל האוויר הבריטי. 76 תותחים מתנייעים שהוסבו לנשיאת חיילי רגלים הובילו את הכוח הקדמי. מולם עמדה דיוויזיית פאנצר אס אס היטלריוגנד בפיקודו של קורט מאייר, מתוגברת בטנקים מגדוד השריון הכבד ה־101 של האס אס ושארית הדיוויזיה ה־89. ב־9 באוגוסט המתקפה החלה לאבד מומנטום בעקבות התנגדות גרמנית עיקשת ויכולת לחימה עלובה של הקנדים, שהובילו לאבדות כבדות בקרב הדיוויזיה הקנדית ה־4 והדיוויזיה הפולנית המשוריינת ה־1. ב־10 באוגוסט הגיעו הכוחות האנגלו־קנדים לגבעה 195 צפונית לפאלז, אולם נבלמו בפאתי העיר. למחרת היום הוציא הגנרל סימונדס את דיוויזיות השריון החבולות שלו מהקו והחליפם ביחידות חי"ר, ובכך סיים את המתקפה.
הקרב

מונטגומרי, שעדיין ציפה מפון קלוגה שיסיג את כוחותיו מהלולאה המתהדקת עליו, תכנן לבצע תנועת כיתור ארוכה, במהלכה הבריטים והקנדים יפנו שמאלה מפאלז לעבר נהר סן בעוד הארמייה השלישית האמריקאית תחסום את נתיב הנסיגה שבין הסן לנהר לואר, תוך שהיא לוכדת את יתרת הכוחות הגרמנים במערב צרפת. אולם בשיחת טלפון שנערכה ב־8 באוגוסט הציע מפקד חיל המשלוח של בעלות הברית, הגנרל אייזנהאואר לבצע תנועת כיתור קצרה יותר סביב העיירה ארז'נטן. הצעה זו עוררה חששות אצל מונטגומרי ופטון; אם בעלות הברית לא יכבשו את ארז'נטן, אלנסון ופאלז במהרה, חלק ניכר מכוחותיו של פון קלוגה יוכלו להימלט מידיהם. מונטגומרי, שהאמין כי תמיד יוכל לחזור לתוכניתו המקורית במידת הצורך, הסכים להצעה האמריקאית.
הקרב > התקדמות ראשונית

הארמייה השלישית של פטון אשר התקדמה מצפון כדי ליצור את אחת מזרועות הכיתור השיגה התקדמות ראשונית טובה. ב־12 באוגוסט נכבשה אלנסון, ולמחרת היום הדיוויזיה המשוריינת ה־5 האמריקאית מהקורפוס ה־15 התקדמה כ־56 קילומטרים וביססה עצמה סביב ארז'נטן, אף על פי שהעיר עצמה נשארה בידי הגרמנים. מחשש שיחידות השריון האמריקאיות יבצעו ירי ידידותי על כוחות בריטים המתקדמים מכיוון צפון־מערב, שינה גנרל בראדלי ב־13 באוגוסט את פקודותיו של פטון להתקדמות נוספת לעבר פאלז מכיוון ארז'נטן על ידי דיוויזיית השריון ה־5 האמריקאית. בראדלי הורה על הקורפוס ה־15 של גנרל הייסליפ לעצור ולהתכונן לפעולה בכיוון שונה. לכל החיילים האמריקאים בקרבת ארז'נטן הורו לסגת, ובכך בוטלה תנועת המלקחיים של הקורפוס ה־15. על אף שמחה בתוקף כנגד הפקודה, פטון ציית לה והותיר פתח מילוט לכוחות הגרמנים. מאוחר יותר נפלה מרבית האשמה בכישלון כיתור קבוצת ארמיות B על בראדלי.
עם עצירת האמריקאים באגף הדרומי (שכעת היו מעורבים בקרבות כבדים עם 'קבוצת פאנצר אברבך') והתקדמות הבריטים מצפון־מערב, נפלה המשימה לסגירת הכיתור על הארמייה הקנדית הראשונה שכללה בתוכה את הדיוויזיה הפולנית המשוריינת ה־1. בשעה 11:42 בבוקר 14 באוגוסט פתחו הכוחות הקנדיים במבצע 'Tractable', התקפה רבתית על פאלז שקודמה על ידי הפגזה ארטילרית. סדרת מתקפות אשר בוצעו על ידי דיוויזיות השריון הקנדית ה־4 והפולנית ה־1 פתחו מעבר מעל נהר ליזון (Laison), אך גישה מוגבלת לנקודות החצייה מעל נהר דיבס (Dives) הקלו על הגרמנים לבצע מתקפת נגד על ידי גדוד השריון הכבד 102 של האס אס. ההתקדמות שהושגה ביום הראשון למבצע הייתה איטית מהמצופה, בעיקר בגלל קשיים בניווט וחוסר תיאום בין כוחות הקרקע לכוחות באוויר.
דיוויזיות חיל הרגלים ה־2 וה־3 הקנדיות – בסיוע בריגדת השריון הקנדית ה־2 – חידשו את מתקפותיהן ב־15 באוגוסט דרומה, אך ההתקדמות נותרה איטית. דיוויזיית השריון ה־4 אומנם השתלטה על סולונז'י (Soulangy) בתום קרבות קשים, אך התנגדות גרמנית עיקשת מנעה הבקעה לעבר העיירה טרון, ולפיכך נותרו הישגי היום מעטים. למחרת היום, התנגדות קלה מצד יחידות וואפן אס אס וכיסים מפוזרים של לוחמים גרמנים לא מנעו מדיוויזיית החי"ר הקנדית ה־2 להבקיע לתוככי פאלז ולהשתלט עליה סופית ב־17 באוגוסט.
פון קלוגה דחה בצהרי היום ב־16 באוגוסט דרישה נוספת של היטלר לביצוע מתקפת נגד, באומרו כי הדבר איננו אפשרי. לבסוף אושר לפון קלוגה לסגת בשעות אחר הצהריים, אך למחרת היום הדיחו היטלר מפיקוד מחשש כי הוא יכנע לבעלות הברית. פון קלוגה, שנקרא לחזור לגרמניה, שם קץ לחייו. יורשו בפיקוד היה פילדמרשל ולטר מודל, שפעולותיו הראשונות בתפקיד היו להורות לארמייה השביעית ולארמיית הפאנצר החמישית לפתוח בנסיגה מיידית, בעוד קורפוס הפאנצר אס אס השני (אשר הורכב משאריות של ארבע דיוויזיות פאנצר) החזיק את חלקו הצפוני של נתיב הנסיגה כנגד כוחות בריטים וקנדיים, וקורפוס הפאנצר ה־47 החזיק בדרום כנגד האמריקאים.
הקרב > סגירת הפרצה

בעלות הברית היו במירוץ נגד הזמן למניעת נתיבי המילוט של הגרמנים, אך עם בלימתם של האמריקאים בארז'נטן וההתקדמות האיטית של הקנדים לעבר טרון, הכיתור לא הושלם ב־17 באוגוסט. הדיוויזיה הפולנית המשוריינת ה־1 פוצלה לשלוש קבוצות קרב והורתה לבצע תנועה רחבה לדרום־מזרח כדי לחבור לאמריקאים בשמבואה. טרון נפלה לידי הדיוויזיה המשוריינת הקנדית ה־4 ב־18 באוגוסט. לאחר שכבשו את שאמפו (Champeaux) התכנסו קבוצות הקרב הפולניות בשמבואה, ובשעות הערב השתלטו על העיירה וחברו לדיוויזיות ה־90 האמריקאית והמשוריינת ה־2 הצרפתית. זרועות הכיתור נפגשו אולם כוחות בעלות הברית בנתיב הנסיגה של הארמייה השביעית היו מועטים ונתקלו בהתנגדות עזה מצד הגרמנים. במהלך היום פרץ טור שריון מדיוויזיית הפאנצר ה־2 את קווי הקנדים באזור סט. למברט, השתלט על מחצית מהכפר והצליח להשאיר כביש פתוח למשך שש שעות עד אשר הוא נסגר בשנית במהלך רדת הלילה. חיילים גרמנים רבים נמלטו דרך הכביש, ובנוסף הצליחו קבוצות רבות של גרמנים להסתנן לעבר נהר דיב במהלך הלילה.
לאחר שהשתלטו על שמבואה, שתיים מקבוצות הקרב פולניות התקדמו צפון־מזרח והתחפרו על גבעה 262 במהלך ליל 19 באוגוסט. פילדמרשל מודל חידש למחרת בבוקר את מאמציו לפתוח נתיב מילוט, והורה לאלמנטים מדיוויזיות הפאנצר ה־2 וה־9 של האס אס לתקוף את העמדות הפולניות. בסביבות אמצע היום הצליחו מספר יחידות גרמניות להבקיע את קווי ההגנה הפולנים החלשים וליצור מסדרון, בעוד דיוויזיית הפאנצר אס אס ה־9 מנעה מהקנדים להתערב. בשעות הצהריים הצליחו כ־10,000 חיילים גרמנים להימלט מהכיס.
אף שהיו מבודדים ונתונים למתקפות חזקות, הכוחות הפולנים המשיכו להחזיק בגבעה 262 וניצלו את יתרון הגובה שלהם כדי להמטיר אש ארטילרית על הגרמנים הנסוגים, תוך שהם גובים מהם מחיר כבד. מפקד הארמייה השביעית, אוברסט־גרופנפיהרר פאול האוסר, כעס על האבדות הקשות שחייליו סופגים ופקד להשמיד את העמדות הפולניות. כוחות ניכרים – אשר כללו בין היתר את שאריות הדיוויזיה ה־352 ומספר קבוצות קרב מדיוויזיית הפאנצר ה־2 של האס אס – הסבו אבדות קשות לפולנים, אך לבסוף נהדפו. הפולנים, שכעת נותרו כמעט ללא תחמושת, נאלצו לצפות בכוחות הגרמנים מקורפוס הפאנצר ה־47 נמלטים מהכיס. עם רדת הלילה ניתקו הצדדים מגע, אולם נמשכו חילופי אש לא סדירים וירי ארטילרי תכוף מצד הפולנים על הגרמנים הנסוגים.
למחרת בבוקר חידשו הגרמנים את מתקפותיהם; הפולנים, על אף שספגו אבדות נוספות המשיכו לאחוז ברכס הגבעה. בסביבות השעה 11:00 נעשה ניסיון אחרון מצד יחידות אס אס לתקוף את עמדותיו של הגדוד ה־9 הפולני, אך גם הוא נכשל. בצהרי היום חברו יחידות קנדיות למגינים הפולנים, ומאוחר יותר באותו יום החלו דיוויזיות הפאנצר ה־2 וה־9 של האס אס בנסיגה לעבר נהר הסן.
בערבו של 21 באוגוסט חברו טנקים מהדיוויזיה הקנדית ה־4 לפולנים בקודארד (Coudehard), בעוד דיוויזיות הרגלים ה־3 וה־4 הקנדיות מאבטחות את סט. למברט ואת הגישה הצפונית לשמבואה. כיס פאלז נסגר סוף סוף. בין 20,000 ל־50,000 חיילים גרמנים הצליחו להימלט מהכיתור, בהשאירם כמעט את כל הציוד הכבד שלהם. מאוחר יותר הם יאורגנו ויצטיידו מחדש ויסייעו בהאטת התקדמות כוחות הברית לעבר הולנד וגרמניה.